Държавен вестник, бр. 58, 2025 г., стр. 81

БРОЙ  58	
Д Ъ Р Ж А В Е Н  В Е С Т Н И К 	
СТР.  81   
20. да задържа нарушителите и незабавно 
да докладва за това на оперативния дежурен 
(дежурния по военно формирование);
21. да взема мерки през зимата за предпаз­
ване на личния състав от измръзване;
22. да изясни на място причините за всеки 
случай на употреба на оръжие от часови и 
незабавно да докладва на оперативния дежурен 
(дежурния по военно формирование).
Чл. 371. (1) При открита неизправност 
на поста началникът на караула установява 
характера и причините на място.
(2) В случай на неизпълнение на задълже­
нията от длъжностните лица от състава на 
караула, както и при извършено нарушение, 
началникът на караула изяснява причините 
за това.
(3) За констатираните нарушения и неиз­
правности началникът на караула докладва 
на оперативния дежурен (дежурния по военно 
формирование). Разборът на нарушението се 
прави в ротата (батареята) след смяната на 
караула.
Чл. 372. С разрешение на оперативния 
дежурен (дежурния по военно формирова­
ние) или на неговия помощник началникът 
на караула изпраща в медицинския пункт на 
военното формирование или в най-близкото 
лечебно заведение заболелите от състава на 
караула и докладва на оперативния дежурен 
(дежурния по военно формирование) за необ­
ходимостта от тяхното заменяне. При внезапно 
заболяване началникът на караула докладва 
на оперативния дежурен (дежурния по военно 
формирование) и действа съгласно неговите 
разпореждания.
Чл. 373. (1) Началникът на караула при­
вежда целия караул в готовност за действие 
в следните случаи:
1. при нападение върху охраняваните обек­
ти, часовите, караулното помещение или при 
постъпване на съответния сигнал по техни­
ческите средства за охрана и сигнализация;
2. при възникване на пожар в охранявания 
обект или в караулното помещение или при 
застрашаващо ги стихийно бедствие;
3. при привеждане на военното формиро­
вание в по-висока бойна готовност;
4. по разпореждане на лицата, проверява­
щи караула;
5. при възникване на нарушения на об­
ществения ред близо до охранявания обект 
(караулното помещение).
(2) За привеждане на караула в готовност на­
чалникът на караула подава команда „Караул – 
В ОРЪЖИЕ!“. По тази команда личният 
състав на караула, намиращ се в караулното 
помещение, се снаряжава и действа съгласно 
бойния разчет или по указания на началника 
на караула.
(3) Специалното облекло се облича по 
разпореждане на началника на караула.
(4) Винаги когато се извежда караулът от 
караулното помещение (освен при пожар и 
стихийно бедствие), в него се оставя помощ­
ник-началникът на караула или поне един от 
разводачите (караулните).
Чл. 374. (1) При нападение върху охра­
няваните обекти, караулните, часовите или 
караулното помещение началникът на караула 
взема мерки за отразяване на нападението в 
съответствие с правилата и в зависимост от 
обстановката.
(2) При необходимост началникът на ка­
раула раздава запаса от боеприпаси. Съставя 
се акт за взетите от сандъците (кутиите) 
боеприпаси. Бланки от актовете се изготвят 
предварително и се пазят в касата (сандъка) 
със запаса.
Чл. 375. При задържане на нарушител от 
часовия началникът на караула докладва не­
забавно на оперативния дежурен (дежурния 
по военно формирование) и действа съгласно 
неговите указания.
Чл. 376. (1) При нарушаване на обществения 
ред близо до охранявания обект (караулното 
помещение) или при опасност от природно 
бедствие началникът на караула взема мерки 
за повишаване бдителността на караула, а 
при необходимост вдига караула в готовност 
и действа съгласно правилата.
(2) При възникване на пожар в близост и в 
охраняемия обект или в караулното помещение 
началникът на караула организира гасенето 
му със силите на караула, като едновремен­
но с това докладва на оперативния дежурен 
(дежурния по военно формирование), извиква 
противопожарната команда и взема мерки за 
спасяване на имуществото.
(3) В случай че охраняваният обект е за­
страшен от природно бедствие, началникът 
на караула взема мерки за спасяване на ох­
раняваното имущество.
(4) Когато пожарът или бедствието застра­
шават живота на часовите, началникът на ка­
раула заповядва да се преместят на безопасни 
места, откъдето да продължат наблюдението 
на охранявания обект, а когато опасността 
премине, поставя ги отново на предишните 
им места. За случилото се докладва незабавно 
на оперативния дежурен (дежурния по военно 
формирование).
Чл. 377. (1) Началникът на караула допуска 
в караулното помещение безпрепятствено само 
лицата, на които той е подчинен, и лицата, 
пристигнали за проверка.
(2) Всички лица, проверяващи караулите, 
се придружават от оперативния дежурен 
(дежурния по военно формирование) или от 
неговия помощник.